Tunni pärast tutvustab Rahandusministeerium ajakirjanikele uut majandusprognoosi. Ilmselt on valitsusel euro tulekuks vajalike kriteeriumite täitmiseks vaja veel riigieelarve kulutusi karmilt kärpida. Täiendavaid kärpeid või uusi tulusid on vaja leida 5-6 miljardi krooni ulatuses. Alates eelmisest sügisest on Eesti Pank oma  prognoosides esitanud 2 stsenaariumi: "tõenäoline" ja "must". Sama teeb vist ka rahamin. Kui peaks hullemini minema, ei saa süüdistada liigses optimismis.    Tolli ja Maksuameti kodulehel olev 34nda nädala maksulaekumiste aruanne näitab kui majanduskeskkond peaks samas tempos jätkama, siis võiks aasta lõpuks laekuda 62 miljardit krooni maksutulu ja 5-6 miljardit krooni ei oleks vaja kärpida? Ministeeriumi kodulehelt, riigieelarve rubriigist leitav "Ülevaade majanduse olukorrast, riigieelarve tulude laekumisest ja riigieelarveliste vahendite kasutamisest seisuga 31.07.2009", sisaldab paremal toodud graafiku.    Kui Konjuktuuriinstituudi poolt ettevõtjate ja firmajuhtide küsitluste tulemusena leitav majandususaldusindeks on tasapisi taastumas, siis põhjatusse kuristikku tüürib sisemaine nõudlus... Rääkides eelarve kulutuste edasisest kärpimistest vajub sisemaine nõudlus veel ja maksulaekumised jätkavad alanemist. Rääkimata aina kasvavast suurest töötute  armeest, mis aasta lõpuks jõuabki ilmselt 125 000-ni. Seega pole ka võimatu kõigest 59 miljardi maksutulu laekumine... Kas enne või pärast valimisi müüakse osalus Eesti Telekomis?      PS. Delfis on päevaküsitlus:  Mida ohverdada euro nimel? 38% arvab et meil ei olegi vaja eurot, kuid üle 23% nõuab täiendavat avaliku sektori palkade langetamist.    PPS. Miks Obama administratsioon nii meeletult raha juurde trükib ja  majandust turgutab? Vastus on vasakul oleval, võrdleval graafikul "USA töötuse määrad  1926-1935 vs. 2005-2014". Ega Eestist see töötuse hüppelise kasvu "karikas" mööda ei lähe.   [Päevaleht: Käivitub europlaan "Ootame veel"]